b'\n_START_ARTICLE_\nKazimir Dra\xc5\xa1lar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1965, magistriral 1972 in doktoriral 1977 na ljubljanski Biotehni\xc5\xa1ki fakulteti. S \xc5\xa1tipendijo danske vlade se je strokovno izpopolnjeval v K\xc3\xb8benhavnu. Leta 1969 se je zaposlil na biolo\xc5\xa1kem oddelku Biotehni\xc5\xa1ke fakultete, kjer je leta 1987 postal predstojnik katedre za fiziologijo \xc5\xbeivali, med letoma 2009 in 2010 pa je bil tudi predstojnik oddelka._NEWLINE_V raziskovalnem delu se je posvetil raziskavam \xc4\x8dutilnih dlak pri \xc5\xbeu\xc5\xbeelkah ter uvedel vrsti\xc4\x8dno elektronsko mikroskopijo v biolo\xc5\xa1ke raziskave v Sloveniji. Bil je tudi aktiven alpinist in se je udele\xc5\xbeil odprav na Spitsberge, Hinduku\xc5\xa1 ter odprave JAHO III v Himalajo.'